Ako
Šis raksts ir par vēsturisku personu. Par pilsētu Izraēlā skatīt rakstu Ako (pilsēta). Ako (Acco) bija Salaspils līvu valdnieks (firsts) un vecākais (latīņu: Ako princeps ac senior Lyvonum Holmensium), kas ieņēma izcilu stāvokli Daugavas Līvzemē. 1203. gadā organizēja Daugavas un Turaidas līvu sacelšanos pret Zobenbrāļu ordeni, palīgā aicinot arī lietuviešus un Polockas kņazu Vladimiru. Kritis Salas kaujā pret krustnešiem, viņa galva tika atvesta uz Rīgu un pasniegta bīskapam Albertam kā uzvaras zīme pār līvu valdnieku.